<classify> SPIKA mstaafu, Pius Msekwa anasema wanaohama vyama vya upinzani kwenda chama tawala, CCM, maamuzi yao yaheshimiwe kwani ni haki yao kidemokrasia.Msekwa aliyasema hayo katika mahojiano maalumu na gazeti hili jana nyumbani kwake Dar es Salaam na kusema Katiba inawaruhusu, na kuwatahadharisha baadhi ya wanachama wa CCM wanaolalamika chini chini kitendo cha wanaorejea CCM na kupewa madaraka, kwa kuwataka waache tamaa.Mtaji wa chama chochote ni wanachama, sasa kama Rais John Magufuli anafanya vema, na wao wameona juhudi zake na kuamua kumuunga mkono kama wanavyosema, ni vizuri maamuzi yao yakaheshimiwa na sio kubezwa, alisema mwanasiasa huyo mkongwe.Aliongeza, Kuna watu wanalalamika chini kwa chini kwamba ohoo! Mbona hawa wanakuja huku wanapewa nafasi tena ya kugombea, mbona wanakuja huku wanateuliwa tena kugombea, watu hao waache tamaa.Kugombea tena, hakuna shida, Katiba inamruhusu, na hakuna kifungu kinachomzuia mtu aliyejiuzulu nafasi yake akajiunga na chama kingine hususani CCM kuwa asigombee, ni utashi wa Mwenyekiti na Kamati Kuu kumpitisha.Mimi nimeandika Katiba, wanaopiga kelele tamaa zao, wanaosema wamekuwa wanachama muda mrefu hawapewi nafasi kwani wao ni wabunge? Mtu kama kajiuzulu na kuunga juhudi za rais mkono kwa nini asipewe nafasi ya kugombea tena jimbo hilo hilo, wanaolalamika wanataka wao ndio wateuliwe kwani wao walikuwa wabunge kabla?Alihoji na kuongeza: Wanaolalama ni walafi wa madaraka, kuwa mwanachama wa CCM muda mrefu haikupi tiketi ya kupewa wadhifa, na mwingine anayehamia leo akanyimwa.Vijana waache tamaa warudi kwenye misingi. Kauli ya Msekwa imekuja kukiwa na wimbi la wanasiasa ikiwemo wabunge na madiwani kutoka CUF na Chadema kutangaza kujiengua katika vyama vyao ikiwemo kujiuzulu nafasi zao za uongozi na kujiunga na CCM.Naibu Meya wa Manispaa ya Ilala na Diwani wa Vingunguti, Omari Kumbilamoto alijiuzulu nafasi hiyo ya udiwani kupitia CUF, lakini akajiunga na CCM iliyomteua kuwania nafasi hizo mbili na kushinda.Mbunge wa Jimbo la Monduli kwa tiketi ya Chadema, Julius Kalanga Laizer alijiuzulu na kujiunga na CCM kwa kile alichoeleza kuwa ni kuunga mkono juhudi za Rais Magufuli na kugombea tena jimbo hilo na kushinda Uchaguzi Mdogo kwa kura 65, 714 dhidi ya kura 3,187 alizopata mshindani wake, Yonas Leiser wa Chadema.Kabla ya Kalanga kujiuzulu alikuwa ni mwanasiasa wa upinzani, kama ilivyokuwa kwa Mbunge wa Ukonga, Mwita Waitara Chadema aliyejiengua Chadema na kujiunga na CCM. Ikumbukwe kuwa wabunge hawa wote yaani Waitara na Kalanga waliwahi kuitumikia CCM, ambako Waitara aliitumikia mwaka 1998 mpaka mwaka 2008 wakati Kalanga aliwahi kuwa diwani kupitia CCM.  <topic>: kitaifa 